1և 2րդ կուրսի ուսանողներով Տիկին Մարիի ուղեկցությամբ գնացել էինք Մատենադարան։ Թեպետ ես բազմիցս արդեն եղել էի մատենադարանում այս անգամ էլ մեծ հաճույքով շրջեցի Մատենադարանի ցուցասրահներով։ Թանգարանում շատ զբոսաշրջիկներ կաին։ Նրանք մեծ հետարքրքրասիրությամբ և ուշադրությամբ դիտում էին ցուցադրված ձեռագիր և տպագիր գրքերը։ Մեսրոպ Մաշտոցի անվան Մատենադարանը աշխարհի հնագույն եւ հարուստ ձեռագրատներից է: Այստեղ հավաքված շուրջ 17.000 ձեռագիր մատյաններն ընդգրկում են հայ հին եւ միջնադարյան գիտության ու մշակոյթի գրեթե բոլոր բնագավառները` պատմություն, աշխարահագրություն, քերականություն, փիլիսոփայություն, իրավունք, բժշկություն, մաթեմատիկա, տիեզերագիտություն, տոմարագիտություն, ալքիմիա-քիմիա, թարգմանական գրականություն, գրականություն, վավերագիտություն, արուեստի պատմություն, մանրանկարչություն, երաժշտություն եւ այլն: Հայերեն մատյաններից բացի այստեղ պահվում են արաբերեն, պարսկերեն, հունարեն, ասորերեն, լատիներեն, եթովպերեն, հնդկերեն, ճապոներեն եւ այլ լեզուներով ձեռագրեր: Մշակութային ժառանգության պահպանության այս հաստատությունում կորստից փրկվել են բազմաթիվ բնագրեր, որոնք իրենց մայր լեզուով չեն պահպանվել եւ հայտնի են միայն հայերեն թարգմանությունները: